คัตสึอูระ (จังหวัดชิบะ)

คัตสึอูระ () เป็นนครในจังหวัดชิบะ ประเทศญี่ปุ่น ตั้งอยู่ทางตอนใต้ของจังหวัดติดกับชายฝั่งมหาสมุทรแปซิฟิก มีขนาดพื้นที่ 93.96 ตารางกิโลเมตร ณ วันที่ 1 พฤษภาคม ค.ศ. 2024 มีจำนวนประชากร 15,474 คน ท่าเรือประมงคัตสึอูระมีชื่อเสียงและเป็นหนึ่งในตลาดค้าปลาที่ใหญ่ที่สุดหนึ่งในสามของญี่ปุ่น

 ภูมิศาสตร์ 
คัตสึอูระตั้งอยู่บนชายฝั่งตะวันออกเฉียงใต้ของจังหวัดชิบะบนคาบสมุทรโบโซ ห่างจากนครชิบะซึ่งเป็นเมืองหลวงของจังหวัดชิบะไปประมาณ 55 กิโลเมตร และห่างจากใจกลางโตเกียว 70–80 กิโลเมตร คัตสึอูระมีอาณาเขตทางทิศตะวันออกติดกับมหาสมุทรแปซิฟิก มีแหลมฮาจิมังยื่นออกไปในมหาสมุทรแปซิฟิกNihon Daihyakka Zensho (Nipponika) (日本大百科全書(ニッポニカ). Hachiman-misaki. Tokyo: Netto Adobansusha, viewed November 7, 2011. พื้นที่สองในสามของเขตนครคัตสึอูระเป็นภูเขา และมีแนวเนินเขาโบโซเป็นที่สูงซึ่งลาดเอียงต่ำลงเมื่อเข้าใกล้ชายฝั่ง บางส่วนของเขตนครคัตสึอูระอยู่ในเขตกึ่งอุทยานแห่งชาติมินามิโบโซ

 เทศบาลข้างเคียง 
 นครคาโมงาวะ
 นครอิซูมิ
 เมืองโอตากิ
 เมืองอนจูกุ

 ภูมิอากาศ 
คัตสึอูระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) เนื่องจากอยู่ใกล้กับกระแสน้ำคูโรชิโอะ ฤดูร้อนและฤดูหนาวจะค่อนข้างไม่รุนแรงและมีพิสัยของอุณหภูมิในแต่ละปีที่แคบ นครคัตสึอูระและนครโชชิมีฤดูร้อนที่เย็นสบายที่สุดในจังหวัดชิบะ เดือนสิงหาคมเป็นเดือนที่ร้อนที่สุด ด้วยอุณหภูมิเฉลี่ย  แต่บางวันก็สูงเกิน  เดือนมกราคมเป็นเดือนที่หนาวที่สุด ด้วยอุณหภูมิเฉลี่ย 

 ประวัติศาสตร์ 
เมื่อมีการจัดตั้งระบบเทศบาล หมู่บ้านคัตสึอูระก็ได้จัดตั้งขึ้นเมื่อวันที่ 1 เมษายน ค.ศ. 1889 ได้รับการยกฐานะเป็นเมืองเมื่อวันที่ 12 มีนาคม ค.ศ. 1890 ต่อมาวันที่ 1 เมษายน ค.ศ. 1937 พื้นที่ของเมืองได้ขยายตัวขึ้นด้วยการผนวกหมู่บ้านโทโยฮามะที่อยู่ข้างเคียง วันที่ 11 กุมภาพันธ์ ค.ศ. 1955 พื้นที่ของเมืองก็ได้ขยายขึ้นไปอีกโดยการผนวกรวมเมืองโอกิตสึ หมู่บ้านอูเอโนะ และหมู่บ้านโซโนะ และเมืองคัตสึอูระก็ได้รับการยกฐานะเป็นนครเมื่อวันที่ 1 ตุลาคม ค.ศ. 1958

 สถิติประชากร 
ตามข้อมูลสำมะโนประชากรของญี่ปุ่นสถิติประชากรคัตสึอูระ ประชากรของคัตสึอูระค่อย ๆ ลดลงในช่วง 70 ปีที่ผ่านมา และปัจจุบันมีจำนวนน้อยกว่าเมื่อหนึ่งศตวรรษที่ผ่านมา

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายโซโตโบ
 สถานี:  –  –  – 

 ทางหลวง 



 เมืองพี่น้อง 
  นครนิชิโตเกียว โตเกียว
  เมืองนาจิกัตสึอูระ จังหวัดวากายามะ
  เมืองคัตสึอูระ จังหวัดโทกูชิมะ

 อ้างอิง 

 แหล่งข้อมูลอื่น 



หมวดหมู่:นครในจังหวัดชิบะ